Juju (artisti)

Juju (oikealta nimeltään Julius Sarisalmi) on OrivedeltäJuju Aamulehti.fi -sivustolla lähtöisin oleva, nykyisin Sastamalassa asuva rap-artisti. Juju on julkaissut neljä albumia, jotka ovat aihepiiriltään kantaa ottavia ja yhteiskunnan tilaa pohtivia.

 Ura 
Juju aloitti uransa vuonna 2000 ORW-yhtyeessä, jonka muita jäseniä olivat muun muassa Opaali ja Jon. Vuonna 2005 Juju julkaisi ensimmäisen EP:nsä Juju EP, jonka tuotti kokonaisuudessaan Matlab. Sittemmin Juju aloitti keikkailun Opaalin kanssa, jonka kanssa hän kiersi Suomea aktiivisesti. Vuonna 2007 Juju vieraili muutamalla kappaleella Opaalin ensimmäisellä albumilla ja mixtapella.

Vuonna 2008 julkaistiin Jujun ensimmäinen albumi Sekavuudesta selvyyteen, jolla vieraili Pyhimys, Japo ja Opaali. Tuotannosta vastasi Jazzy-O, Jon ja Open Sound Productions. Levyllä Juju käsittelee päihderiippuvuuskierrettään, arkea päihdeongelman kanssa ja myös siitä selviytymistä. Levyltä julkaistu "Oodi" -musiikkivideo ja kappale keräsi nopeasti yli 1,5 miljoonaa katsojaa YouTubessa ja voitti YleX Pipefest -demokilpailun. Levy myytiin nopeasti loppuun jo vuonna 2008. Siitä otettiin uusintapainos vuonna 2012.

Vuonna 2009 Juju vieraili Teflon Brothersien T-albumilla kappaleella "Hoodilammas", joka oli tehty promootiomielessä Hempsteri-tupakkakaupalle. Kappaleesta julkaistiin myöhemmin musiikkivideo.

Vuonna 2011 Juju julkaisi toisen albuminsa nimeltä Mustavalkosta. Albumilla hän käsittelee nyky-yhteiskunnan tilaa, arvostelee nykyistä kilpailuyhteiskuntaa, korruptiota ja päättäjiä. Sanoitukset ovat vahvasti kantaa ottavia myös esimerkiksi päihdepolitiikan suhteen. Vierailijoina levyllä ovat Julma-Henri, Dima-One, Edorf ja Tesoman Apteekkari. Levyn äänimaailmat yhdistelevät elektronista musiikkia, reggaeta ja perinteisempää rap-taustaa. Tuottajina toimivat Matlab, Jon, Foilhat dub from space, Jazzy-O ja Bleakk. Albumilta julkaistiin "Onni / Loppu" -yhdistelmämusiikkivideo joka on kerännyt useita tuhansia katselukertoja YouTubessa. Erityisen suosituksi ovat nousseet "Huuda" ja "Vapaana (m. Julma Henri)" -kappaleet jotka ovat keränneet miljoonia katselukertoja YouTubessa.

Jujun kolmas albumi, Matkalla kadotukseen ilmestyi maaliskuussa 2013. Se kuvaa nykyhetkeä Suomessa ja koko maailmalla sekä pohtii elämän tarkoitusta ja kyseenalaistaa opittuja normeja. Tuotannosta vastaavat Jon, Foilhat dub from space, Jazzy-O, Markus Seppä, Matlab ja DJ Polarsoul. Albumin julkaisi ja jakeli tamperelainen Playground Musicin levy-yhtiö Cosmic Playground yhdessä Jujun oman levy-yhtiön Kollektiivi ry:n kanssa. Albumilla vierailee Pyhimys, Julma-Henri, Callisto, Pelkkä Hippi ja Che Guwaja. Albumilta julkaistiin ensimmäinen "2050 (m. Pyhimys & Henrika)" kappale kesällä 2011. Loppukesästä 2012 julkaistiin "Savuaa (m. Julma Henri)"-musiikkivideo, myöhemmin "Opastaja (m. Callisto)"-single Spotifyyn ja loppuvuodesta 2012 "Tuhat jääpiikkii (m. Pelkkä Hippi)" -musiikkivideo. Tammikuussa 2013 julkaistiin albumin kappalelista sekä "Palvella"-musiikkivideo. Toukokuun lopussa 2013 julkaistiin "Onnea"-musiikkivideo.

Kesällä 2013 Kollektiivi ry julkaisi kolme uutta Jujun kappaletta SoundCloudiin: "Räpätti", "Lasi" ja "Omistaa". Jujun neljäs sooloalbumi Julius Kivi on hullu julkaistiin keväällä 2014.playgroundmusic.fi − Julius Kivi on hullu // Ennakkokuuntelussa ensimmäinen single “Onnelliseksi”! (12.2.2014)

 Politiikka 
Sarisalmi oli vuoden 2015 eduskuntavaaleissa Itsenäisyyspuolueen sitoutumattomana ehdokkaana, sai 502 ääntä muttei tullut valituksi.http://vaalikone.yle.fi/eduskuntavaalit2015/pirkanmaa/ehdokkaat/5982  Vuoden 2023 eduskuntavaaleissa Sarisalmi oli Vapauden liiton ehdokas. Hän vaati, että Suomen tulisi irtautua Venäjä-pakotteista ja pyytää Venäjältä anteeksi. Hän sai 90 ääntä eikä tullut valituksi.

Vuoden 2024 syksystä Sarisalmi on esittänyt Youtube-kanavallaan näkemyksiään muun muassa Ukrainan sekä Israelin sodista. Vuonna 2024 Sarisalmi esiintyi Venäjän Helsingin-suurlähetystössä järjestetyssä Venäjä-mielisen Naapuriseuran tilaisuudessa.

 Diskografia 
 Albumit 
 Sekavuudesta selvyyteen (Julius Kivi Oy) (2008)
 Mustavalkosta (Julius Kivi Oy) (2011)
 Matkalla kadotukseen (Playground Music Finland) (2013)
 Julius Kivi on hullu (Playground Music Finland) (2014)

EP:t
 Juju EP (2005)

ORW
 Kantapään kautta (EP, 2000)

Vierailijana
 Artisti Kappale Albumilta Muut vierailijat Vuosi Opaali "Luukuta" Ehdon alla 2007 Opaali "Kaikki on saatava" Viisasten kivi  2007 Ikirouta "Pelasta minut" –  2009 Teflon Brothers "Hoodilammas" T 2009 Opaali "Sorilta" Hinnalla millä hyvänsä Otto M & Hannibal 2010 Opaali "Flippaa" Hinnalla millä hyvänsä  2010 Aste "Silti jees" Nuorallatanssija  2010 Idän Ihme "Jotain mihin tarttua" Tästä ei sitte kerrota kellekkään Opaali 2010 Jumio & Refu "Herätä mut sitteku" Hetki ennen hiljaisuutta Mvee 2011 Tommi Prkl "Hymy" Suomalaista hyvinvointia 2011 Julma-Henri "Kiitos" Radio Jihad... SRJTNT vol. 2 Konna & Asa 2011 Vilttiketju "Miks mun pitäis" –  2012 Raaka Tapuli "Polttaa sunki savusi" –  2012 DJ Polarsoul "Tuhat jääpiikkii" Pilvilinna Tommishock 2013 KiD1 "Laulu vapaudesta" Päivä kerrallaan  2014 JUPI7ER "Ajan henki" Galileo  2015

Lähteet



Viitteet

Aiheesta muualla
Juju Discogs.comissa
Juju Verkkomedia.orgin haastattelussa (arkistoitu)
Juju Redrum-187 haastattelussa
Jujun Youtube-kanava

Luokka:Suomalaiset hip hop -artistit
Luokka:Syntymävuosi puuttuu
Luokka:Elävät henkilöt